केपटाउन टेस्‍ट में बॉल टैंपरिंग विवाद सामने आने के बाद से ही क्रिकेट ऑस्‍ट्रेलिया लगातार बुरे दौर से गुजर रही है। तत्‍कालीन कप्‍तान स्‍टीवन स्मिथ और उपकप्‍तान डेविड वार्नर पर लगे एक साल के बैन के बाद ऑस्‍ट्रेलियाई टीम उनका विकल्‍प नहीं ढूंढ पाई है। नतीजतन ऑस्‍ट्रेलियाई टीम को इंग्‍लैंड में वनडे सीरीज में 0-5 से हारने के बाद पाकिस्‍तान के खिलाफ यूएई में भी करारी हार का सामना करना पड़ा।